কাকেরা কি আগাম দুর্যোগ বুঝতে পারে !

কাকেরা কি আগাম দুর্যোগ বুঝতে পারে !


 ''' কাকেরা কি আগাম দুর্যোগ বুঝতে পারে ! '''    মাহ্‌মুদুল হক ফয়েজ



কাকেরা কি আগাম দুর্যোগ বুঝতে পারে !

মাহ্‌মুদুল হক ফয়েজ

হাজার হাজার বছর ধরে মানুষ প্রত্যক্ষ করছে, যে কোনো দুর্যোগের পূর্বে কিছু কিছু কীট পতঙ্গ তাদের স্বভাবিক আচরণ না করে হঠাৎ অস্বাভাবিক আচরণ করতে শুরু করে। মনুষ তখন থেকে নিবিড় পর্যবেক্ষণের দ্বারা অনুধাবন করে আসছে কি কারণে প্রাণিরা এই অস্বাভাবিক আচরণ করছে। পশু পখির অস্বাভাবিক ডাক, কীট পতঙ্গের অস্বাভাবিক গতিবিধি এমনকি পানিতে মাছদের বিচরণ দেখেও মানুষ দুর্যোগের আগাম  আভাস পেয়ে থাকে। বিজ্ঞানের এই উৎকর্ষের যুগেও পৃথিবীর বিভিন্ন দেশের মানুষ এই জ্ঞান ব্যবহার করে আসছে।

তবে উপকূলীয় অঞ্চলের কাকদের গতিবিধি ও আচরণ দেখে সামুদ্রিক ঝড়ের পূর্বাভাষ জানা সম্ভব। নোয়াখালির উপকূলীয় দ্বীপ হাতিয়ায় এক বন কর্মকর্তা বেলাল ভুঁইয়া প্রত্যক্ষ করেছেন কাকেরা ঝড়ের পূর্বাভাস বুঝতে পারে। বেলাল ভুঁইয়া জানান, কাক মানুষের পরম বন্ধু। কিন্তু খুব কাছাকাছি থাকলেও মানুষ সে কাককে বুঝতে পারেনা। সামুদ্রিক ঝড় ও জলোচ্ছাসের খবর কাকেরা খুব ভালো ভাবেই বুঝতে পারে। ’৯১ সালে চট্টগ্রাম সহ দক্ষিণ ঊপকূলে যে ভয়ঙ্কর গর্কি আঘাত হেনেছিলো, তখন তিনি ছিলেন কক্সবাজারে। তিনি দেখলেন ঝড়্র শুরু হওয়ার আগে থেকে দিনভর কাকগুলোর কোনো আনাগোনাই ছিলোনা। ঝড়ের কদিন আগে থেকেই তারা ছিলো খুব আস্থির। ঝড়ের আগে ভাগেই তারা তখন এলাকা ছেড়ে চলে গিয়েছিলো অন্য কোথাও। নিরাপদ আশ্রয়ে। ঝড় হয়ে যওয়ার পর লন্ডভন্ড উপকূলে তারা আবার ফিরে এলো। কাকেরা ঠিকই বুঝতে পারে উপকূলে কখন ঝড়ঝঞ্ঝা হবে, আর কখন হবেনা। আবহাওয়ার আগাম খবরাখবর তারা ঠিকই জানতে পারে। বছর কয়েক আগে উপকূলে ১০ নম্বর মহাবিপদ সঙ্কেত দেয়া হয়েছিলো। তখন উপকূলের অনেক মানুষ নিরাপদ আশ্রয়ে চলে গিয়েছিলো। সে ঝড়ে প্রশাসনের ছিলো ব্যাপক প্রস্তুতি। রেডক্রিসেন্ট সহ সরকারী বেসরকারী সংস্থাগুলো সর্বোচ্চ সতর্কাবস্থায় ছিলো। আকাশ ছিলো থমথমে। রেডিও টিভিতে অনবরত আগাম দুর্যোগের ঘোষনা চলছিলো। কিন্তু বেলালা ভুঁইয়া অবাক হয়ে পর্যবেক্ষণ করলেন অন্য ঝড়ের সময় কাক গুলো যেভাবে অস্থির থাকে এবারে তাদের মাঝে তেমন কোনো চঞ্চলতা নেই। তারা দিব্বি ঘুরে বেড়াচ্ছে। তিনি বুঝলেন সর্বোচ্চ বিপদ সঙ্কেত দেয়া হলেও ঝড় এদিকে আসবেনা। কিছুই হবেনা। তিনি আরো অবাক হয়ে দেখলেন সত্যি সত্যি ঝড় বাংলাদেশের উপর না এসে ভারতের উড়িষ্যায় আছড়ে পড়েছিলো। আবহাওয়া অফিস থেকে ঝড়ের আগাম সংকেত দিলেও এখানে তেমন কিছুই হয়নি।

কাকদের এই আচরণের বিষয়ে তেমন কোন গবেষণা হয়েছে বলে এখনো তেমন কিছু জানা যায়নি। তবে কাকদের এই আচরণ নিয়ে গবেষণা করলে হয়তো চাঞ্চল্যকর আরো অনেক তথ্য জানা যাবে।

মাহ্‌মুদুল হক ফয়েজ

সাংবাদিক, গবেষক, e-mail- mhfoez@gmail.com

--Foez 18:24, 22 May 2013 (UTC)